Air China

**Air China,** պաշտոնական անվանումը` **Air China Limited** (**Էյր Չայնա Լիմիթեդ,** ), Չինաստանում՝ Կուոհան () , Չինաստանի Ժողովրդական Հանրապետության միակ ազգային դրոշակակիր ավիաընկերությունը, «China National Aviation Holding» կորպորացիայի հիմնական ձեռնարկությունը: Գլխավոր գրասենյակը գտնվում է Չինաստանի Պեկին քաղաքում, իսկ որպես հանգուցային օդանավակայաններ են ծառայում Պեկինի Շոուտու միջազգային օդանավակայանը  և Չենդուի Շուանլյո միջազգային օդանավակայանը: China Southern Airlines-ի և China Eastern Airlines -ի  հետ համատեղ  դասվում է պետական երեք խոշորագույն ավիաընկերությունների շարքին։
մինի|Air China-ի Սիտանի ավիատոմսերի վաճառման գրասենյակ (Քաղաքացիական ավիացիայի գործարարական շենք)
մինի|Air China-ի տեղեկատվական կենտրոնը
Air China-ն հիմնադրվել է 1988 թվականին։ 2002 թվականի հոկտեմբերին China National Aviation Corporation-ի, China Eastern Airlines-ի China Southern Airlines-ի հետ միասին ձևավորել են  China National Aviation Holding Corporation ընկերությունը։ «CNAH Group»-ը, «Eastern Air Group»-ի և «Southern Air Group»-ի հետ միասին համարվում են Չինաստանի երեք խոշորագույն ավիացիոն խմբերը, որոնց գործունեությունը ներառում է երկու հիմնական ոլորտ՝ ուղևորափոխադրումներ և բեռնափոխադրումներ/լոգիստիկա։ Air China-ն Չինաստանի միակ ավիաընկերությունն է, որ թռչում է պետական դրոշի ներքո և հանդիսանում է աշխարհի խոշորագույն ավիացիոն դաշինքի՝ Star Alliance-ի անդամը։ Այն իրականացնում է Չինաստանի պետական ղեկավարների՝ դեպի արտասահման այցերի հիմնական թռիչքները, ինչպես նաև արտերկրյա պետությունների և կառավարությունների ղեկավարների չարտերային թռիչքները Չինաստանի տարածքում։ Չնայած նրան, որ Air China-ն հանդիսանում է դրոշակակիր ավիաընկերություն, Թայվանի ուղղությամբ թռիչքներ իրականացնող ինքնաթիռների վրա Չինաստանի հնգաստղանի կարմիր դրոշի պատկերը բացակայում է։

2023 թվականին «Air China»-ի ընդհանուր եկամուտը կազմել է 141,1 միլիարդ յուան, իսկ տարեկան վնասը՝ 3,18 միլիարդ յուան։

## Պատմություն
Չնայած նրան, որ ավիաընկերության պատմությունը սկիզբ է առնում «Չինաստանի քաղաքացիական ավիացիայի վարչություն»-ից (, ) և ներկայումս հանդիսանում է  երկրի դրոշակակիր ավիաուղիների իրավահաջորդը, այն չունի ուղիղ պատմական կապ 1952 թվականի հուլիսին «Չինաստանի ժողովրդական ավիաընկերություն»-ից (, ) վերակազմավորված CAAC-ի հետ։ Իրականում այն ձևավորվել է «Չինաստանի քաղաքացիական ավիացիայի Պեկինի վարչության թռիչքային ջոկատ»-ից (, , որը հիմնադրվել է երեք տարի անց` 1955 թվականին։

### Չինաստանի քաղաքացիական ավիացիայի վարչություն
1954 թվականի ապրիլին Չինաստանի ռազմական հրամանատարության քաղաքացիական ավիացիայի վարչության (, ) թռիչքային ջոկատը Թիենծինից տեղափոխվեց Պեկին։ 1955 թվականի հունվարի 1-ին  Պեկինի Սիծյաո օդանավակայանում հիմնադրվեց Չինաստանի քաղաքացիական ավիացիայի Պեկինի կառավարման գրասենյակը, որին կցվեց մեկ թռիչքային ջոկատ: Այդ ժամանակ օդային նավատորմը բաղկացած էր 2 միավոր C-46, 3 միավոր C-47, 6 միավոր «Գեքսին», 1 միավոր CV-240, 9 միավոր Լի-2 և 3 միավոր Ae-45 ինքնաթիռներից։ Նույն օրը բացվեց առաջին միջազգային երթուղին (Պեկին–Իրկուտսկ)։ Նույն տարվա ապրիլին ռազմաօդային ուժերը քաղաքացիական ավիացիայի Պեկինի վարչությանը հատկացրին 4 միավոր Իլ-12, իսկ հունիսին գրասենյակը ստացավ ԽՍՀՄ-ից պատվիրված 4 միավոր Իլ-14 ինքնաթիռներ։ 1955թ․-ի նոյեմբերի 16-ին թռիչքային ջոկատի կազմում ստեղծվեց 3 օղակ։ Հիմնադրման օրվանից գրասենյակն իրականացնում է ներքին հատուկ և չարտերային թռիչքներ (այդ թվում՝ օտարերկրյա պատվիրակությունների համար), սակայն միայն 1965 թվականին Պեկինի քաղաքացիական ավիացիայի վարչության ժամանակաշրջանում սկսվեցին պաշտոնապես իրականացվել հեռահար հատուկ թռիչքներ։

1958 թվականի մարտի 1-ին, Պեկինի Շոուտու միջազգային օդանավակայանի կառուցման ավարտից հետո, Պեկինի կառավարման գրասենյակը Սիծյաո օդանավակայանից տեղափոխվեց նորակառույց օդանավակայան։ 1959 թվականի հունվարի 1-ին գրասենյակը վերանվանվեց Պեկինի քաղաքացիական ավիացիայի վարչություն։ Նույն տարում ավիացիայի վարչությունը ձեռք բերեց Իլ-18 ինքնաթիռներ, որոնք շահագործման հանձնվեցին 1960 թվականի ապրիլի 1-ին։

1963 թվականի ապրիլի 9-ին Քաղաքացիական ավիացիայի Պեկինի վարչության թռիչքային ջոկատը վերանվանվեց «Չինաստանի քաղաքացիական ավիացիայի գլխավոր վարչության  (CAAC) Պեկինի բաժանմունքի տրանսպորտային թռիչքային ջոկատ», իսկ նույն տարվա հուլիսի 22-ին ստացավ «Չինաստանի քաղաքացիական ավիացիայի առաջին թռիչքային ջոկատ» անվանումը։ 1964 թվականի մարտի 26-ին Պեկինի քաղաքացիական ավիացիայի վարչությունը, օգտագործելով Իլ-18 () օդանավերը, գործարկեց Պեկին-Շանհայ և Պեկին-Գուանճոու ուղիղ չվերթները։ 1965թվականի սեպտեմբերի 1-ին առաջին թռիչքային ջոկատն ընդլայնվեց՝ դառնալով Չինաստանի քաղաքացիական ավիացիայի առաջին թռիչքային գլխավոր ջոկատ (Air China-ի թռիչքային ջոկատի նախորդը), որի կազմում ընդգրկվեցին 4 թռիչքային ջոկատներ և բորտուղեկցորդների 1 խումբ։

1970 թվականին Չինաստանի քաղաքացիական ավիացիայի (CAAC) Պեկինի վարչությունը Պակիստանից ձեռք բերեց բրիտանական արտադրության Hawker Siddeley Trident ինքնաթիռը, որը դարձավ նրա առաջին ռեակտիվ օդանավը։ Հաջորդ տարի ներկրվեցին խորհրդային արտադրության երկու Իլ-62 () օդանավեր, իսկ Trident-ը փոխանցվեց ռազմաօդային ուժերին։ 1972 թվականին ձեռք բերվեցին նոր Trident տիպի օդանավեր։ 1973 թվականի սեպտեմբերին Պեկինի վարչությունը սկսեց շահագործել Բոինգ 707 օդանավերը։ 1980 թվականին CAAC-ի Պեկինի վարչությունը և Հոնկոնգի Maxim's Caterers Limited սննդի ընկերությունը հիմնադրեցին «Beijing Air Catering Co., Ltd.»-ն՝ դառնալով Չինաստանի մայրցամաքային հատվածի առաջին համատեղ ձեռնարկությունը Չինաստանի տնտեսական բարեփոխումների մեկնարկից ի վեր։ Նույն թվականին CAAC-ի Պեկինի վարչությունը ստացավ  Բոինգ 747SP օդանավերը,  իսկ 1981 թվականի հունվարի 7-ին բացվեց Չինաստան-ԱՄՆ երթուղին։ Այնուհետև, 1983 թվականին բեռնափոխադրումների հզորությունն ավելացնելու նպատակով ձեռք բերվեցին Բոինգ 747-200 (Combi) օդանավերը։ Միևնույն ժամանակ, երկու Բոինգ 707 օդանավեր փոխանցվեցին Շանհայի վարչությանը (որոնք 1985 թվականին՝ A310 օդանավերի ներկրումից հետո տեղափոխվեցին Չենդուի վարչություն), իսկ ևս երկու Բոինգ 707 ուղարկվեցին Չենդուի վարչություն՝ Չենդու-Լհասա երթուղու համար։ 1985 թվականին Պեկինի վարչությունը ներկրեց Բոինգ 767-200ER և Բոինգ 737-200, իսկ հաջորդ տարի՝ Բոինգ 737-300 օդանավերը՝ արագացնելով խորհրդային արտադրության օդանավերի հեռացման գործընթացը։

1987թվականին CAAC-ի Պեկինի վարչության ուղևորափոխադրումների տարեկան ծավալը կազմել է 2․550․600 մարդ-ուղևոր, իսկ մեկնող ուղևորների թիվը՝ 2․439․300 մարդ-ուղևոր: Նույն տարվա հոկտեմբերի 17-ին Պեկինի վարչության վերջին Իլ-62  օդանավը դուրս բերվեց շահագործումից:

### Հիմնադրում
1988 թվականին CAAC-ը բաժանվեց  մի քանի ավիաընկերությունների՝ China Eastern, China Southern, China Northern, China Southwest, China Northwest և Air China (նախկին CAAC-ի Պեկինի վարչությունը 1988 թվականի մարտի 26-ին բաժանվեց 3 առանձին կառույցների՝ Air China, CAAC North China Regional Administration և  Պեկինի Շոուտու միջազգային օդանավակայան: Ժամանակի ընթացքում  այս բոլոր ընկերությունները սկսեցին իրականացնել միջազգային չվերթներ։ 1988 թվականի հուլիսի 1-ին իր պաշտոնական մեկնարկի ժամանակ Air China-ն  CAAC- ի Պեկինի վարչությունից ժառանգեց 20 ներքին հիմնական երթուղի, 29 միջազգային երթուղի և 3 տարածաշրջանային երթուղի մայրցամաքային Չինաստանի և Հոնկոնգի միջև:  CAAC-ի Պեկինի վարչության վերջին տնօրեն Սյու Պայլինը ստանձնեց Air China-ի առաջին նախագահի պաշտոնը:

1990 թվականի հուլիսի 24-ին Air China-ն հիմնեց Ներքին Մոնղոլիայի () իր մասնաճյուղը՝ սկսելով իրականացնել տարածաշրջանային չվերթներ նահանգային մակարդակով: Նույն թվականի օգոստոսի 8-ին հիմնվեց Թիենծինի մասնաճյուղը: 1993 թվականի դեկտեմբերի 10-ին Պեկինում ստեղծվեց China National Aviation Holding ընկերությունը, որի առանցքը Air China-ն էր:

1990-ական թվականներին Չինաստանի կառավարությունը զգալի բարեփոխումներ իրականացրեց քաղաքացիական ավիացիայի ոլորտում: 1994 թվականին Չինաստանի Պետական խորհուրդը թույլատրեց օտարերկրյա ներդրումները օդանավակայանների շինարարության և ավիացիայի ոլորտում, ինչը հանգեցրեց քաղաքացիական օդային նավատորմի արագ արդիականացմանը: Սակայն 90-ականների վերջին Air China-ի գործառնական վիճակը վատթարացավ, ինչը հանգեցրեց կորուստների և 1997 թվականին նախատեսված բաժնետիրական բարեփոխումների ձախողմանը: 1998 թվականի հոկտեմբերի 27-ին Air China-ն և Northwest Airlines-ը սկսեցին համատեղ չվերթների համագործակցությունը (codeshare agreement), որն ավարտվեց 2003 թվականի սեպտեմբերին՝ United Airlines-ի հետ նոր պայմանագրի կնքումից հետո:

### Զարգացում վերակազմավորումից հետո
[մինի|«Air China»-ի «Sothwest» մասնաճյուղը (նախկինում հայտնի որպես [China Southwest Airlines|«China Southwest Airlines»):]]
մինի|«Air China»-ի վերապատրաստման կենտրոնը
2002 թվականի հոկտեմբերի 11-ին Air China-ի, «China National Aviation Corpօration»-ի (որին մինչ վերակազմավորումը պատկանում էր Zhejiang Airlines-ը) և «China Southwest Airlines»-ի հիման վրա ստեղծվեց «China National Aviation Holding Company»-ն (Air China Group): Օգտագործելով երեք կողմերի համակցված օդային տրանսպորտային ռեսուրսները՝ ստեղծվեց նոր Air China-ն՝ որպես հոլդինգի դուստր ձեռնարկություն՝ մնալով Չինաստանի դրոշակակիր ավիափոխադրողը և շարունակելով իրականացնել հատուկ նշանակության թռիչքներ Չինաստանի ղեկավարների համար: 2003 թվականի հունվարի 1-ին, օգտվելով վերակազմավորման հնարավորությունից, Air China-ն փոխարինեց Պիեռ Կարդենի «Gemstone Blue» օդանավի անձնակազմի համազգեստը (որն օգտագործվում էր շուրջ 14 տարի) նոր ձևավորված ոճով, որը հայտնի է կուոյուն () անվանումով:

2003 թվականի հուլիսի 25-ին «China Southwest Airlines»-ը և «Zhejiang Airlines»-ը դադարեցրին իրենց գործունեությունը որպես իրավաբանական անձինք և վերակազմավորվեցին որպես Air China-ի «Southwest» և «Zhejiang» մասնաճյուղեր: Միաժամանակ ստեղծվեցին Չունցինի և Գույչժոուի մասնաճյուղերը: Նույն թվականի հոկտեմբերի 23-ին ընկերությունը հիմնեց Air China-ի Տիբեթի մասնաճյուղը։ Նույն տարվա օգոստոսի 29-ին Air China-ն, ձգտելով անդամակցել Star Alliance-ին, հայտարարեց United Airlines-ի հետ համագործակցության մասին: 2003 թվականի դեկտեմբերի 12-ին պաշտոնապես հիմնադրվեց Air China Cargo-ն, որը համատեղ ֆինանսավորվում էր Air China-ի, CITIC Limited-ի և Capital Airport Holding-ի կողմից: 2004 թվականի փետրվարի 10-ին հիմնվեց Շանհայի կոմերցիոն բազան, որը ստեղծվեց ընկերության արդեն իսկ գոյություն ունեցող Շանհայի գրասենյակի հիման վրա: Նույն տարվա օգոստոսի 4-ին Air China-ն պայմանագիր ստորագրեց 2008 թվականի Պեկինի Օլիմպիական խաղերի կազմկոմիտեի հետ՝ դառնալով միջոցառման օդային ուղևորափոխադրման պաշտոնական գործընկերը:

2004 թվականի սեպտեմբերի 30-ին Չինաստանի պետական գույքի վերահսկման և կառավարման կոմիտեի () հանձնաժողովի հաստատմամբ Պեկինում պաշտոնապես հիմնադրվեց **«**Air China Limited**»**-ը (այսուհետ՝ Air China)՝ որպես «China National Aviation Holding Corporation»-ի օդային փոխադրումների հիմնական բիզնեսի հոլդինգային ընկերություն: Բաժնետիրական բարեփոխումներից հետո ընկերությունը պահպանեց «Air China» անվանումն ու պատկերանշանը: Նույն տարվա դեկտեմբերին Air China-ն իրականացրեց բաժնետոմսերի առաջին արտասահմանյան վաճառքը. դեկտեմբերի 15-ին ընկերությունը ցուցակագրվեց Հոնկոնգի և Լոնդոնի ֆոնդային բորսաներում: 2005 թվականի մայիսին Air China-ն սկսեց իր երկարատև թռիչքներ իրականացնող օդանավերը համալրել առաջին կարգի 180 աստիճանով հորիզոնական բացվող նստատեղերով։

2006 թվականի օգոստոսի 18-ին ընկերությունը ցուցակագրվեց Շանհայի ֆոնդային բորսայում։ 2006 թվականի մայիսին Air China-ն պայմանագիր կնքեց Լուֆթհանզայի հետ, իսկ  2007 թվականի դեկտեմբերի 12-ին պաշտոնապես միացավ Star Alliance-ին՝ դառնալով միջազգային ավիացիոն դաշինքի անդամ խոշորագույն ազգային ավիաընկերություններից մեկը և դաշինքի առաջին անդամը մայրցամաքային Չինաստանից։ Նրա դուստր ձեռնարկությունը՝ Shenzhen Airlines-ը, նույնպես միացավ դաշինքին 2012 թվականին։ 2006 թվականի սեպտեմբերի 28-ին Air China-ն վաճառեց Dragonair-ի (ներկայիս ` Cathay Dragon) իր բոլոր բաժնետոմսերը Cathay Pacific-ին, ինչի արդյունքում Dragonair-դարձավ վերջինիս դուստր ձեռնարկությունը։ Միևնույն ժամանակ Air China-ն բաժնետեր դարձավ Cathay Pacific-ում՝ ստեղծելով բաժնետիրական փոխհարաբերություններ և հուսալի համագործակցություն:

2007 թվականի հոկտեմբերի 28-ին Air China-ն իր բոլոր բեռնափոխադրման իրավունքները փոխանցեց Air China Cargo-ին։ 2007 թվականին Air China-ն միակ չինական ավիաընկերությունն էր, որն ընդգրկվեց «Աշխարհի 500 լավագույն ապրանքանիշեր»-ի ցանկում՝ լինելով չինական քաղաքացիական ավիացիայի միակ ներկայացուցիչը այդ շարքում: Նույն տարում World Brand Lab-ի  () կողմից այն ճանաչվեց Չինաստանի 500 ամենաարժեքավոր ապրանքանիշերից մեկը, իսկ ամերիկյան  S&P Global Ratings գործակալության կողմից դասվեց մայրցամաքային Չինաստանի 100 լավագույն ցուցակված ընկերությունների շարքում: Բրիտանական Financial Times-ի և ամերիկյան ՄակՔինզի բիզնես կառավարման խորհրդատվական ընկերության կողմից Air China-ն դասվեց մայրցամաքային Չինաստանի «Տասը լավագույն միջազգային ապրանքանիշեր»-ի շարքում՝ որպես ոլորտի առաջատար ավիաընկերություն: 2008 թվականին ընկերությունը նաև արժանացավ «Չինաստանի լավագույն հեղինակություն ունեցող ապրանքանիշ» մրցանակին:

2008 թվականի մարտի 17-ին Air China-ն տեղափոխվեց իր նոր գլխամասային գրասենյակը` No. 30 Tianzhu Road, Shunyi District հասցեում, իսկ մարտի 26-ից սկսեց պաշտոնապես գործել Պեկինի Շոուտու միջազգային օդանավակայանի T3 տերմինալում։

2009 թվականի օգոստոսի 17-ին Air China ավիաընկերությունը 6 միլիարդ 335 միլիոն հոնկոնգյան դոլարով CITIC Pacific-ից ձեռք բերեց «Cathay Pacific» ավիաընկերության 490 միլիոն բաժնետոմս, ինչը կազմում էր «Cathay Pacific»-ի թողարկված բաժնետիրական կապիտալի 12,5%-ը: Միևնույն ժամանակ, «Swire Pacific»-ը ներդրեց 1 միլիարդ 213 միլիոն հոնկոնգյան դոլար՝ ձեռք բերելով «Cathay Pacific»-ի բաժնետոմսերի 2%-ը: Գործարքի ավարտից հետո «Air China»-ի մասնաբաժինը «Cathay Pacific»-ում 17,49%-ից բարձրացավ 29,99%-ի, իսկ «Swire»-ի մասնաբաժինը՝ 39,97%-ից **41,97%**-ի: «CITIC Pacific»-ի մասնաբաժինը «Cathay Pacific»-ում նվազեց մինչև 2,98%:

2010 թվականի մարտի 22-ին Air China-ն 682 միլիոն չինական յուան (RMB) ներդրեց Shenzhen Airlines-ում իր մասնաբաժինը ավելացնելու համար՝ նախկին 25%-ից հասցնելով 51%-ի՝ դառնալով վերջինիս վերահսկիչ բաժնետերը:

2011 թվականին ընկերության ընդհանուր շրջանառությունը կազմել է 93,343 միլիարդ յուան, իսկ զուտ շահույթը՝ շուրջ 7,476 միլիարդ յուան, ինչը նախորդ տարվա համեմատ 38,75%-ով քիչ է։

2011 թվականի հունիսին Air China-ն առաջին անգամ արժանացավ «Skytrax»-ի «Չորսաստղանի ավիաուղի» վարկանիշին։

2011 թվականի ապրիլի 11-ին գործունեության թույլտվություն ստացավ  Beijing Airlines Co., Ltd. ընկերությունը, որի հիմնական գործունեությունն ուղղված է բիզնես և չարտերային թռիչքների իրականացմանը։ Air China-ն տիրապետում է ընկերության բաժնետոմսերի 51% վերահսկիչ փաթեթին։

2012 թվականի մարտի 27-ին Beijing Airlines Co., Ltd.-ն շվեյցարական VistaJet ավիաընկերության հետ համատեղ ստեղծեց առևտրային ռեակտիվ ինքնաթիռների օդային նավատորմ, որն ուղղված էր բիզնես ավիացիային:

2013 թվականի հուլիսի 3-ին «Air China»-ն առաջին անգամ փորձարկեց ինքնաթիռային Wi-Fi () ծառայությունը Airbus A330-300 (B-6525) օդանավում: Սա Չինաստանում առաջին թռիչքն էր՝ գլոբալ արբանյակային կապի ինտերնետով: Թեև ընկերությունը չի հայտնել ծառայության արժեքը, որոշ աղբյուրներ նշում են, որ այն անվճար էր: Ուղևորները կարող էին օգտագործել նոթբուքեր և պլանշետներ, սակայն բջջային հեռախոսներն դեռևս արգելված էին: Սահմանափակ թողունակության պատճառով հասանելի էին միայն ներկառուցված համակարգերը, ինչպիսիք են Weibo-ն և էլեկտրոնային փոստը:

2018 թվականի օգոստոսի 2-ին Գուանճոում պաշտոնապես բացվեց «Air China»-ի Գուանդունի մասնաճյուղը:

2018 թվականի օգոստոսի 30-ին «Air China»-ն 2,439 միլիարդ յուանով վաճառեց «Air China Cargo»-ի բաժնետոմսերի 51%-ը իր հոլդինգային ընկերությանը` CNAH-ին (China National Aviation Holding)՝ ակնկալելով 411 միլիոն յուան շահույթ:

2021 թվականի սեպտեմբերի 10-ին Ուրումչիում պաշտոնապես բացվեց «Air China»-ի Սինծիանի մասնաճյուղը: Սկզբնական շրջանում Ուրումչիում շահագործման հանձնվեց երեք  Բոինգ 737-800 ինքնաթիռ՝ հիմնականում դեպի Պեկին և Չենդու ուղղությունների համար:

## Տարբերանշան և բրենդավորում
Air China-ի տարբերանշանը բաղկացած է փյունիկի գեղարվեստական ոճի պատկերից,  չինարեն 中国国际航空公司 ( , Էյր Չայնա) տեքստից՝ գրված Դեն Սյաոպինի կողմից 1987 թվականի հոկտեմբերի 15-ին և անգլերեն Air China գրվածքից։ Փյունիկը չինական առասպելաբանության մեջ սուրբ թռչուն է համարվում և հնուց ի վեր խորհրդանշում է բարօրություն: Ըստ  «Գիրք սարերի ու ծովերի» ժողովածուի՝ փյունիկը ծագում է «Ջենտլմենների երկրից» ()՝ արևելքում, անցնում է վերամբարձ Կունլուն լեռնաշղթայի վրայով՝ բերելով խաղաղություն և հաջողություն ամենուր, որտեղ թռչում է։ Տարբերանշանը ոչ միայն փյունիկ է պատկերում, այլև անգլերեն «VIP» (Very Important Person) հապավման գեղարվեստական ոճով գրվածքը։ Չինական ավանդական կարմիր գույնով պատկերված այս տարբերանշանը խորհրդանշում է հաջողություն, կատարելություն, ներդաշնակություն և երջանկություն՝ արտացոլելով Air China-ի հանձնառությունը՝ յուրաքանչյուր ուղևորի և բեռի սեփականատիրոջը վերաբերվելու որպես «շատ կարևոր անձնավորության» (VIP)։

Իր հիմնադրման օրվանից ի վեր «Air China»-ի օդանավերի ուղղահայաց պոչի վրա Չինաստանի դրոշի պատկերը փոխարինվել է փյունիկի պատկերով, ֆյուզելաժի վրա CAAC-ի տարբերանշանն և գրությունը փոխարինվել են «պետական դրոշ + AIR CHINA + 中国国际航空公司» հաջորդականությամբ գրվածքով։ Արտաքին տեսքի մնացած բոլոր տարրերը կրկնում են  CAAC-ի գործունեության ժամանակաշրջանի օդանավերի դասական դիզայնը։

Բացի դրանից՝ «Air China»-ն միակն է մայրցամաքային Չինաստանի երեք խոշոր պետական ավիաընկերություններից, որի ինքնաթիռների ֆյուզելաժի վրա պատկերված է պետական դրոշը։ Սակայն, դեպի Թայվան իրականացվող թռիչքների ժամանակ, երկրների միջև երկկողմ լարվածության պատճառով, ինքնաթիռի ֆյուզելաժի վրայի դրոշը կա՛մ ծածկվում է, կա՛մ այդ երթուղով ուղարկվում են հատուկ գունավորում ունեցող այնպիսի ինքնաթիռներ, որոնց վրա դրոշը բացակայում է։
Պատկեր:Air_China_B747-4J6_B-2447_EDDS_01.jpg|«Air China»-ն Չինաստանի միակ ավիաընկերությունն է, որի ինքնաթիռների իրանի վրա պատկերված է պետական դրոշը:
Պատկեր:Air_China_Airbus_A330-343X_B-6530_Departing_from_Taipei_Songshan_Airport_20150103d.jpg|«Air China» ավիաընկերության A330-300 ինքնաթիռը, որն իրականացնում է կանոնավոր Չինաստան-Թայվան թռիչք Սոնշան օդանավակայանում։ Ներկայումս միայն Թայվան թռչող ինքնաթիռների իրանի վրա է, որ բացակայում է պետական դրոշը։


## Գործառնություններ
մինի|300x300փքս|«Կուոյուն» համազգեստները, որոնք շահագործման են հանձնվել 2003 թվականին՝ «Air China»-ի վերակազմավորումից հետո:
«Air China»-ի գլխամասային գրասենյակը գտնվում է Պեկինում։ Այն ունի մասնաճյուղեր հետևյալ տարածաշրջաններում՝ Հարավարևմտյան Չինաստան (Սինան մարզ), Ճեծյան, Չունցին, Թիենծին, Շանհայ, Հուբեյ, Սինծիան, Գուանդուն, Գույչժոու, Տիբեթ և Վընճոու։ Ավիաընկերության հիմնական հանգուցային օդանավակայաններն են Պեկինի Շոուտու միջազգային օդանավակայանը և Չենդուի Շուանլյոու միջազգային օդանավակայանը։

Ընկերության հիմնական դուստր ձեռնարկություններն են՝ Shenzhen Airlines-ը (ներառյալ Kunming Airlines-ը), Air Macau-ն, Beijing Airlines-ը, Dalian Airlines-ը, Air China Inner Mongolia-ն, Ameco-ն (Պեկինի օդանավերի սպասարկման ինժեներական ընկերություն), Air China Import & Export-ը և այլն։ Համատեղ ձեռնարկությունների թվում են Beijing Ji'an Aviation Asset Management-ը և Sichuan Services International Aero Engine Maintenance-ը։ Բացի դրանից, «Air China»-ն բաժնետեր է Cathay Pacific, Shandong Airlines և Tibet Airlines ավիաընկերություններում, ընդ որում հանդիսանում է «Shandong Aviation Group»-ի խոշորագույն բաժնետերը։ Beijing Air Catering ընկերությունը, որը նախկինում վերահսկվում էր «Air China»-ի կողմից, իսկ այժմ պատկանում է CNAH խմբին, հիմնադրվել է 1980 թվականի մայիսի 1-ին. այն Չինաստանում համապատասխան օրենքի ընդունումից հետո առաջին չին-օտարերկրյա համատեղ ձեռնարկությունն էր։

## Ինքնաթիռների կազմ

Պատկեր:Air_China_Boeing_747-89L_Intercontinental_B-2486.jpg|Air China-ի Բոինգ 747-8 օդանավը, գրանցման համարը՝ B-2486, Ջոն Քենեդու անվան միջազգային օդանավակայանում: 2015 թվականի հունվարի 7-ին այս ինքնաթիռն իրականացրել է Պեկին-Նյու Յորք առաջին 747-8 չվերթը՝ նվիրված Պեկին-Նյու Յորք երթուղու բացման 34-ամյակին
Պատկեր:Boeing_777-39L-ER,_Air_China_AN2146987.jpg|Air China-ի Բոինգ 777-300ER օդանավը Մայնի Ֆրանկֆուրտի միջազգային օդանավակայանում
Պատկեր:B-1591@SHA_(20191112122211).jpg|Air China-ի Բոինգ 787-9 Dreamliner օդանավը Շանհայի Հունցյաո միջազգային օդանավակայանում
Պատկեր:B-1399@PEK_(20180604130351).jpg|Air China-ի Բոինգ 737 MAX 8 օդանավի վայրէջքը Պեկինի  Շոուտու միջազգային օդանավակայանում:
Պատկեր:B-1080_Airbus_A350-941_Air_China_LHR_22.4.21.jpg|Air China-ի Airbus A350-900 օդանավը Լոնդոնի Հիթրոու օդանավակայանում
Պատկեր:B-5916@HKG_(20181101144044).jpg|Air China-ի Airbus A330-300 օդանավը Հոնկոնգի միջազգային օդանավակայանում (HKIA)
Պատկեր:20230605_B-1050_at_CGO_05.jpg|Air China-ի Airbus A320neo օդանավը Չժենչժոուի Սինճըն միջազգային օդանավակայանում:
Պատկեր:B-919X@PEK_(20240829112235).jpg|Air China-ի առաջին COMAC C919 օդանավը շահագործման է հանձնվել 2024 թվականի օգոստոսի 29-ին:
Պատկեր:B-605Y@PEK_(20201102100529).jpg|Air China-ի COMAC ARJ21-700 օդանավի վայրէջքը Պեկինի   Շոուտու միջազգային օդանավակայանում (PEK)
Air China-ի վաղ շրջանի ինքնաթիռային կազմը բաղկացած էր հնացած օդանավերից, այդ թվում՝ Բոինգ 707, Բոինգ 737-200, Hawker Siddeley Trident և BAe-146: 1994 թվականին Չինաստանի Պետական խորհուրդը հաստատեց արտասահմանյան արտադրության քաղաքացիական օդանավերի ներկրման սահմանափակումների թուլացումը, ինչը հանգեցրեց Air China-ի օդային նավատորմի արագ արդիականացմանը: Ներկայումս ինքնաթիռային կազմը  բաղկացած է հիմնականում Բոինգ և Airbus օդանավերից: Բացի դրանից, Air China-ի անմիջական դուստր ձեռնարկությունը՝ Beijing Airlines-ը, շահագործում է մի քանի բիզնես-ջեթեր։

2011 թվականի մարտին Air China-ն պաշտոնապես պատվիրեց յոթ Բոինգ 747-8 մարդատար օդանավ, իսկ պատվերը հաստատվեց 2012 թվականի սեպտեմբերի 11-ին: Առաջին օդանավը Պեկինի Շոուտու միջազգային օդանավակայան ժամանեց 2014 թվականի հոկտեմբերի 1-ին:

### Շահագործման մեջ գտնվող օդանավեր
2026 թվականի հունվարի դրությամբ Air China-ի ինքնաթիռների կազմի միջին տարիքը կազմում է 9,9 տարի: Մանրամասները ներկայացված են ստորև։

### Բեռնափոխադրող ինքնաթիռների կազմ

Պատկեր:Boeing_747-4J6BCF,_Air_China_Cargo_AN1619899.jpg|Air China Cargo-ի Բոինգ 747-4J6F ինքնաթիռը վայրէջք է կատարում Դուբայի միջազգային օդանավակայանում:
Պատկեր:B-2092_LAX_(24147857804).jpg|Air China Cargo-ի Բոինգ 777F ինքնաթիռը Լոս Անջելեսի միջազգային օդանավակայանում:
Պատկեր:B-2841@PEK_(20200403074031).jpg|Air China Cargo-ի Բոինգ 757-2Z0SF ինքնաթիռը Պեկինի Շոուտու միջազգային օդանավակայանում:


### Շահագործումից դուրս եկած օդանավեր

Պատկեր:Boeing_747-4J6,_Air_China_AN0220907.jpg|Air China-ի Բոինգ 747-4J6 ինքնաթիռը Պեկինի Շոուտու միջազգային օդանավակայանում (նկարում պատկերված B-2464 մոդելը ներկայումս փոխարինվել է Բոինգ 747 LCF մոդելով)
Պատկեր:Air_China_Boeing_747-2J6B(M)_(B-2450-23746-670)_(26016276966).jpg|Air China-ի Բոինգ 747-200 ինքնաթիռը Նարիտայի միջազգային օդանավակայանում (շահագործումից հանված է):
Պատկեր:Air_China_Boeing_747SP_in_1996.jpg|Air China-ի Բոինգ 747SP ինքնաթիռը Մայնի Ֆրանկֆուրտի միջազգային օդանավակայանում (նկարում պատկերված B-2452 մոդելը ներկայումս հանդիսանում է Pratt & Whitney Canada ընկերության շարժիչների փորձարկման հարթակ և  աշխարհում դեռևս թռչող վերջին երկու 747SP-ներից մեկը)
Պատկեր:Air_China_Boeing_767-2J6ER;_B-2556,_July_2003_(5887410229).jpg|Air China-ի Բոինգ 767-200ER ինքնաթիռը Ցյուրիխի օդանավակայանում (նկարում պատկերված B-2556-ը ներկայումս հանդիսանում է Կոլումբիայի ռազմաօդային ուժերի KC-767 օդային վերալիցքավորող ինքնաթիռ)
Պատկեր:Air_China_Boeing_737-300;_B-2580@HKG;31.07.2011_614gd_(6052591879).jpg|Air China-ի Բոինգ 737-300 ինքնաթիռը Հոնկոնգի միջազգային օդանավակայանում (շահագործումից հանված է):
Պատկեր:Air_China_Airbus_A340-313X_Olivati-2.jpg|Air China-ի Airbus A340-300 ինքնաթիռը Միլանի Մալպենսա միջազգային օդանավակայանում (շահագործումից հանված է):
Պատկեր:Air_China_BAe_146-100_JetPix.jpg|Air China-ի BAe 146-100 ինքնաթիռը Պեկինի Շոուտու միջազգային օդանավակայանում (շահագործումից հանված է):
Պատկեր:Xian_Y-7,_Air_China_AN0220896.jpg|Air China-ի Xi'an Y-7-100 ինքնաթիռը Պեկինի Շոուտու միջազգային օդանավակայանում (շահագործումից հանված է):


## Նպատակակետեր
մինի|Air China-ի ուղղությունների քարտեզ
«Air China»-ն գործարկում է ավելի քան 200 ներքին և միջազգային երթուղիներ՝ սպասարկելով ավելի քան 80 ներքին և ավելի քան 40 միջազգային ու տարածաշրջանային քաղաքներ։ Ավիաընկերությունը հիմնականում կենտրոնացած է Եվրասիայի և Հյուսիսային Ամերիկայի ուղղությունների վրա, իսկ հարավային կիսագնդում երթուղիներն ընդգրկում են այնպիսի երկրներ, ինչպիսիք են Ինդոնեզիան, Ավստրալիան, Նոր Զելանդիան, Հարավային Աֆրիկան, Եթովպիան և Բրազիլիան։ Այն համաշխարհային քաղաքացիական ավիացիայի ոլորտի այն սակավաթիվ ավիաընկերություններից է, որն իրականացնում է ուղևորափոխադրումներ՝ դեպի բոլոր վեց մարդաբնակ մայրցամաքները։

Բացի դրանից, «Air China»-ն միակ ավիաընկերությունն է «Air Koryo»-ից բացի, որը թռիչքներ է իրականացնում դեպի Հյուսիսային Կորեայի Փհենյանի «Սունան» միջազգային օդանավակայան. այսինքն՝ այն միակ օտարերկրյա ավիաընկերությունն է, որն ունի կանոնավոր թռիչքներ Կորեայի Ժողովրդադեմոկրատական Հանրապետությունում: Ներկայումս այս չվերթները գտնվում են կասեցված վիճակում:

### Համատեղ չվերթների համագործակցություն
Air China-ն համատեղ չվերթների պայմանագրեր է կնքել հետևյալ ավիաընկերությունների հետ։

**Star Alliance-ի անդամ ավիաընկերությունները**

*Air Canada (AC)
*Avianca (AV)
*EVA Air (BR)
*Air Dolomiti (EN)
*Ethiopian Airlines (ET)
*Լուֆթհանզա (LH)
*LOT Airlines (LO)
*Swiss International Air Lines (LX)
*EgyptAir (MS)
*All Nippon Airways (NH)
*Air New Zealand (NZ)
*Ավստրիական ավիաուղիներ (OS)
*Asiana Airlines (OZ)
*South African Airways (SA)
*Scandinavian Airlines System (SK)
*Singapore Airlines (SQ)
*Turkish Airlines (TK)
*TAP Portugal (TP)
*United Airlines (UA)
*Shenzhen Airlines (ZH)

**Star Alliance-ին չանդամակցող ավիաընկերություններ**

*Juneyao Air (HO)（ Star Alliance-ի ոչ պաշտոնական անդամ）
*Shandong Airlines (SC)
*Air Macau (NX) 
*Tibet Airlines (TV)
*Kunming Airlines (KY)
*Cathay Pacific (CX)（Oneworld-ի անդամ`փոխադարձ բաժնետիրական համագործակցությամբ）
*Virgin Atlantic (VS)
*Finnair (AY)（Oneworld-ի անդամ)
*Uni Air (B7)
*China Express Airlines (G5)
*Hawaiian Airlines (HA)
*TAM Airlines (JJ)
*Air Serbia (JU)
*El Al Israel Airlines (LY)

## Հատուկ գունազարդմամբ օդանավեր

Պատկեր:B-2006@PEK_(20190609144022).jpg|Բոինգ 777-300ER օդանավը՝ «爱CHINA» (գրվածքով
Պատկեր:B-5422_-_Air_China_-_Boeing_737-89L(WL)_-_Phoenix_Livery_-_PEK_(17009117992).jpg|«Air China»-ի 50-րդ Բոինգ 737-800-ը՝ փյունիկի յուրահատուկ պատկերով
Պատկեր:B-5425@PEK_(20200905172542).jpg|Բոինգ 737-800՝ 2022 թվականի Ձմեռային օլիմպիական խաղերի համար հատուկ գունավորմամբ
Պատկեր:B-2035@PEK_(20170309142216).jpg|Բոինգ 777-300ER օդանավը «Smiling China» (հատուկ գրվածքով
Պատկեր:B-2032@PEK_(20190602140731).jpg|Բոինգ 777-300ER օդանավը «Star Alliance» գրվածքով
Պատկեր:B-6365_-_Air_China_-_Airbus_A321-213_-_Beautiful_Sichuan_Livery_(No.2)_-_PEK_(16507903110).jpg|Airbus A321 օդանավը՝  «秀美四川» ( գրվածքով և հատուկ գունավորմամբ
Պատկեր:B-5211@PEK_(20201023091247).jpg|Բոինգ 737-700 օդանավը՝ չինական կարմիր քաջվարդի պատկերով
Պատկեր:B-6610@PEK_(20180524094446).jpg|Airbus A320-200 օդանավը՝ «锦绣湖北» (  գրվածքով


* Բոինգ777-39L/ER օդանավ  (գրանցման համարը՝ B-2006) -  Բոինգ 777-300ER մոդելի վերջին ինքնաթիռն է Air China-ի առաջին 20 պատվիրված օդանավերի խմբաքանակից՝ ներկված ՉԺՀ-ի 65-ամյակի առթիվ։  Ուղարկվել է 2014թ. սեպտեմբերի 27-ին։
* Բոինգ 777-39L/ER (գրանցման համարը՝ B-2032)՝ «Star Alliance» գրվածքով։
* Բոինգ 777-39L/ER  (գրանցման համարը՝ B-2035) «Smiling China» (Ժպտացող Չինաստան) գրվածքով և թեմատիկ գունավորմամբ։ Վերաներկվել է ստանդարտ գույներով 2022թ. հունիսին:
* Բոինգ B777-39L/ER (գրանցման համարը՝ B-2047)- կրում էր «庆祝中法建交50周年» ( գրվածքը` թեմատիկ գունավորմամբ։ 2024 թվականի մարտին վերաներկվել է ստանդարտ գույներով։
* Բոինգ B777-2J6 (գրանցման համարը՝ B-2059)՝ «紫宸» (գրվածքով։ Այժմ շահագործումից դուրս է։
* Բոինգ B777-2J6 (գրանցման համարը՝ B-2060)՝ «紫金/紫轩» (գրվածքով և թեմատիկ գունավորմամբ։ Այժմ շահագործումից դուրս է։
* Airbus A320-214 (գրանցման համարը՝ B-2376)- Պատկերված էր քաջվարդ՝ թեմատիկ գունազարդմամբ (յասամանագույն)։ Այժմ շահագործումից դուրս է։
* Airbus A320-214 (գրանցման համարը՝ B-2377)**-** Պատկերված էր քաջվարդ՝ թեմատիկ գունազարդմամբ (երկնագույն)։ Այժմ շահագործումից դուրս է։
* Բոինգ B737-89L (գրանցման համարը՝ B-2642)՝ «第七届中国花卉博览会”涂装» (գրվածքով։ Այժմ շահագործումից դուրս է։
* Բոինգ B737-86N (գրանցման համարը՝ B-5176)- Ի սկզբանե պատկերված էին Պեկինի` 2008թվականի Օլիմպիական խաղերի չինական թալիսմանների կերպարները, որից հետո փոխարինվել են քաջվարդի պատկերով (արծաթագույն)։ Այժմ շահագործումից դուրս է։
* Բոինգ B737-86N (գրանցման համարը՝ B-5177)- Ի սկզբանե պատկերված էին Պեկինի` 2008 թվականի Օլիմպիական խաղերի չինական թալիսմանների կերպարները, որից հետո փոխարինվել են քաջվարդի պատկերով (բաց մանուշակագույն): Այժմ շահագործումից դուրս է։
* Բոինգ B737-86N (գրանցման համարը՝ B-5178)- Ի սկզբանե պատկերված էին Պեկինի` 2008 թվականի Օլիմպիական խաղերի չինական թալիսմանների կերպարները, որից հետո փոխարինվել են քաջվարդի պատկերով (արծաթագույն)։ Այժմ շահագործումից դուրս է։
* Բոինգ B737-89L (գրանցման համարը՝ B-5198)` քաջվարդի պատկերով (դեղնավուն/սագի ձվի դեղնուցի գույն)։
* Բոինգ B737-79L (գրանցման համարը՝ B-5201)**՝** Պեկինի՝ 2008 թվականի Օլիմպիական խաղերի առթիվ թեմատիկ գունազարդմամբ։ Այժմ շահագործումից դուրս է։
* Բոինգ B737-79L (գրանցման համարը՝ B-5202)- նախկինում ՝ Պեկինի՝ 2008 թվականի Օլիմպիական խաղերի առթիվ թեմատիկ գունազարդմամբ։
* Բոինգ 737-79L (գրանցման համարը՝ B-5211)- նախկինում ՝ Պեկինի՝ 2008 թվականի Օլիմպիական խաղերի առթիվ թեմատիկ գունազարդմամբ էր, այնուհետև փոխարինվել է քաջվարդի պատկերով (չինական կարմիր գույն)
* Բոինգ B737-79L (գրանցման համարը՝ B-5214)՝ քաջվարդի պատկերով (շագանակագույն)
* Բոինգ B737-89L (գրանցման համարը՝ B-5390)՝ քաջվարդի պատկերով (շամպայն գինու գույն)
* Բոինգ B737-89L (գրանցման համարը՝ B-5422)։ Air China-ի կողմից ձեռք բերված 50-րդ Բոինգ 737-800 ինքնաթիռն է, որի վրա պատկերված է փյունիկ՝ թեմատիկ գունազարդմամբ։
* Բոինգ B737-89L (գրանցման համարը՝ B-5425)։ 2018 թվականի հունիսին ներկվել է «花开盛世» ( թեմատիկ գունազարդմամբ՝ 2019 թվականի Պեկինի միջազգային այգեգործական ցուցահանդեսի առթիվ: 2020 թվականի սեպտեմբերին վերաներկվել է «Ձմեռային օլիմպիական խաղեր․ ձյուն և սառույց» թեմատիկ գունազարդմամբ, իսկ 2023 թվականի սկզբին՝ «Star Alliance»-ի հատուկ գունազարդմամբ։
* Բոինգ B737-89L (գրանցման համարը՝ B-5497)- 2018 թվականի ապրիլին ներկվել է «多彩世园»-ի (թեմատիկ գունազարդմամբ՝ 2019 թվականի Պեկինի միջազգային այգեգործական ցուցահանդեսի համար: 2021 թվականի փետրվարին այն վերաներկվել է Ձմեռային օլիմպիական խաղերի թեմատիկայով: 2023 թվականի սկզբին այն մեկ անգամ ևս վերաներկվել է՝ փոխարինվելով Star Alliance-ի թեմատիկ գունազարդմամբ:
* Airbus A350-941 (գրանցման համարը՝ B-1083)-Սկզբանական շրջանում ունեցել է «多彩世园»-ի (թեմատիկայով գունազարդում՝ 2019 թվականի Պեկինի միջազգային այգեգործական ցուցահանդեսի համար։ 2019 թվականի նոյեմբերին վերադարձել է ստանդարտ գունավորմանը:
* Airbus A330-343 (գրանցման համարը՝ B-5977)- Air China-ի ձեռք բերած 50-րդ Airbus A330 օդանավն է, որի վրա առկա էր «国航第50架A330» (գրվածքը :
* Airbus A330-243 (գրանցման համարը՝ B-6075)- նախկինում առկա էր «和谐之旅——北京2008奥林匹克火炬接力» **(**գրվածքը, որը հետագայում փոխարինվեց «紫金/紫轩» (գրվածքով և թեմատիկ գունազարդմամբ։ 2021 թվականին շահագործումից հանվել է (այժմ շահագործվում է Beijing Capital Airlines Cargo-ի կողմից՝ որպես B-32GY մոդել)․
* Airbus A330-243 (գրանցման համարը՝ B-6076)- Սկզբնական շրջանում առկա է եղել «紫宸» (գրվածքը, 2018 թվականի հոկտեմբերին փոխարինվել է Star Alliance-ի թեմատիկ գունազարդմամբ, իսկ 2021 թվականին հանվել է շահագործումից։
* Airbus A330-243 (գրանցման համարը՝ B-6091)՝ Star Alliance-ի գունազարդմամբ։
* Airbus A330-243 (գրանցման համարը՝ B-6093)՝ Star Alliance-ի գունազարդմամբ։
* Airbus A330-343 (գրանցման համարը՝ B-5912)՝ Star Alliance-ի գունազարդմամբ։
* Airbus A330-343 (գրանցման համարը՝ B-6101)՝ Star Alliance-ի գունազարդմամբ։
* Airbus A321-213 (գրանցման համարը՝ B-6383)՝ Star Alliance-ի գունազարդմամբ։
* Airbus A350-941(գրանցման համարը՝ B-308M)՝ Star Alliance-ի գունազարդմամբ։
* Airbus A321-213 (գրանցման համարը՝ B-6361)՝ «秀美四川» ( գրվածքով (կարմիր) ։
* Airbus A321-213 (գրանցման համարը՝ B-6365)՝  «秀美四川» ( գրվածքով (նարնջագույն)
* Airbus A320-214 (գրանցման համարը՝ B-6610)՝ «锦绣湖北» (  գրվածքով։ 2020 թվականին վերադարձել է ստանդարտ տեսքին, իսկ 2023 թվականին տրվել է լիզինգատուին։
* Բոինգ B737-79L (գրանցման համարը՝ B-5226)- Պատկանում է «Air China»-ի Ներքին Մոնղոլիայի մասնաճյուղին, ունի «天骄内蒙古» (գրվածքը։

## VIP սրահներ

Air China-ն որոշ օդանավակայաններում ունի իր սեփական VIP սրահները, որոնք սպասարկում են առաջին և բիզնես կարգով ճամփորդող ուղևորներին, ինչպես նաև PhoenixMiles ծրագրի պլատինե, ոսկե և արծաթե քարտի քարտապաններին: Մանրամասները ներկայացված են ստորև：

;
; Միջազգային մեկնումների առաջին կարգի սրահներ

* Պեկինի Շոուտու միջազգային օդանավակայան, Տերմինալ 3E
* Պեկինի Շոուտու միջազգային օդանավակայան, Տերմինալ  2
* Շանհայի Պուդուն միջազգային օդանավակայան, Տերմինալ 2
* Չենդուի Շուանլյո միջազգային օդանավակայան, Տերմինալ 1

;
; Միջազգային մեկնումների բիզնես կարգի սրահներ

* Պեկինի Շոուտու միջազգային օդանավակայան, Տերմինալ 3E
* Շանհայի Պուդուն միջազգային օդանավակայան, Տերմինալ 2

;
; Միջազգային մեկնումների առաջին և բիզնես կարգի սրահներ

* Պեկինի Շոուտու միջազգային օդանավակայան, Տերմինալ  2
* Դալյանի Ճոուշուեյծը միջազգային օդանավակայան

;
; Միջազգային մեկնումների VIP սրահներ

* Շանհայի Հունցյաո միջազգային օդանավակայան, Տերմինալ 1
* Թիենծինի Պինհայ միջազգային օդանավակայան, Տերմինալ 1

;
; Միջազգային ժամանումների VIP սրահներ

* Պեկինի Շոուտու միջազգային օդանավակայան, Տերմինալ 3C (գործունեությունը ժամանակավորապես կասեցված է)

;
; Ներքին չվերթների առաջին և բիզնես կարգի սրահներ

* Պեկինի Շոուտու միջազգային օդանավակայան, Տերմինալ 3C (4-րդ հարկի արևմտյան կողմի հարթակ. սա ներքին չվերթների միակ սրահն է, որն ունի առանձնացված առաջին կարգի ուղևորների համար նախատեսված հատված)
* Շանհայի Հունցյաո միջազգային օդանավակայան, Տերմինալ 2 (V3)
* Չենդուի Շուանլյո միջազգային օդանավակայան, Տերմինալ 2
* Չենդուի Թյենֆու միջազգային օդանավակայան
* Չունցինի Ծյանպեյ միջազգային օդանավակայան, Տերմինալ 3A
* Խուխ-Խոտոյի Պայթա միջազգային օդանավակայան

;
; Ներքին չվերթների առաջին կարգի սրահներ

* Պեկինի Շոուտու միջազգային օդանավակայան, Տերմինալ 3C

;
; Ներքին չվերթների VIP սրահներ

* Պեկինի Շոուտու միջազգային օդանավակայան, Տերմինալ  2
* Պեկինի Շոուտու միջազգային օդանավակայան, Տերմինալ 3C (3-րդ հարկ, սպասասրահի C04 մուտքի հարևանությամբ, Air China Express-ի VIP ուղևորների համար)
* Պեկինի Շոուտու միջազգային օդանավակայան, Տերմինալ 3C (2-րդ հարկ, սպասասրահի C57 մուտքի հարևանությամբ, ներքին չվերթների տարանցիկ VIP ուղևորների համար)
* Պեկինի Շոուտու միջազգային օդանավակայան, Տերմինալ 3C (2-րդ հարկ, սպասասրահի C51/52 մուտքերի հարևանությամբ)
* Պեկինի Շոուտու միջազգային օդանավակայան, Տերմինալ 3C (3-րդ հարկի հարթակ)
* Շանհայի Պուդուն միջազգային օդանավակայան, Տերմինալ 2
* Շանհայի Հունցյաո միջազգային օդանավակայան, Տերմինալ 2 (V8)
* Գուանճոուի Պայյուն միջազգային օդանավակայան, Տերմինալ 1
* Չենդուի Շուանլյո միջազգային օդանավակայան, Տերմինալ 2
* Չենդուի Թյենֆու միջազգային օդանավակայան
* Չունցինի Ծյանպեյ միջազգային օդանավակայան, Տերմինալ 3A
* Թիենծինի Պինհայ միջազգային օդանավակայան, Տերմինալ 1-ի արևելյան մասնաշենքի և Տերմինալ 2-ի հատման կետը
* Դալյանի Ճոուշուեյծը միջազգային օդանավակայան
* Ուհանի Թյենխը միջազգային օդանավակայան, Տերմինալ  3B
* Հանճոուի Սյաոշան միջազգային օդանավակայան, Տերմինալ 4
* Գույանի Լոնտոնպաո միջազգային օդանավակայան, Տերմինալ 3
* Լհասայի Կոնկար միջազգային օդանավակայան, Տերմինալ 3
* Վընճոուի Լոնվան միջազգային օդանավակայան, Տերմինալ 2

## Հաճախակի թռչող ուղևորների ծրագիր
PhoenixMiles-ը (մինչև 2013 թվականը հայտնի որպես Air China Companion) Air China-ի՝ հաճախակի թռչող ուղևորների խրախուսման ծրագիր է, ինչպես նաև հանդիսանում է մայրցամաքային Չինաստանում հիմնադրված առաջին նմանատիպ ծրագիրը: PhoenixMiles-ի քարտ ստանալուց հետո ուղևորները կարող են «կուտակել» մղոններ՝ թռչելով Air China-ի, դրա դուստր ձեռնարկությունների և Star Alliance-ի գործընկեր ավիաուղիների միջոցով, որոնք այնուհետև կարելի է փոխանակել անվճար տոմսերի, սպասարկման կարգի բարձրացման և այլ արտոնությունների հետ: PhoenixMiles-ը համագործակցում է նաև հյուրանոցների, ավտոմեքենաների վարձույթի ընկերությունների, բանկերի և այլ բիզնեսների հետ՝ առաջարկելով մղոնների «կուտակում», դրանց փոխանակում և տարատեսակ լրացուցիչ ծառայություններ:

## Գնահատականներ և մրցանակներ
;
; Skytrax-ի գնահատականը

## Ավիավթարներ և  ավիացիոն միջադեպեր
* 1998 թվականի հոկտեմբերի 28-ին Բոինգ 737-300 օդանավը (գրանցման համարը՝ B-2949), որն իրականացնում էր Պեկին-Կունմին-Յանգոն երթուղով CA905 չվերթը, առևանգվել է հրամանատար Յուան Պինի կողմից և շեղվելով երթուղուց՝ ուղղորդվել դեպի Թայպեյի Չան Կայշի օդանավակայան:
* 1999 թվականի ապրիլի 1-ին Բոինգ 747-2J6BSF օդանավը  (գրանցման համարը՝ B-2446), որն իրականացնում էր Նյու Յորքից Չիկագո CA9018 օդային բեռնափոխադրումը, Օ'Հար միջազգային օդանավակայանում վայրէջք կատարելուց հետո ներխուժել է 14R թռիչքուղի, որն այդ պահին օգտագործվում էր Korean Air-ի թիվ 36 չվերթի (Բոինգ 747-400) համար: Երկու օդանավերի բախումից հնարավոր է եղել խուսափել:
* 2002 թվականի ապրիլի 15-ին Բոինգ 767-200ER օդանավը (գրանցման համարը՝ B-2552), որն իրականացնում էր Պեկինից Բուսան CA129 համարի չվերթը, կործանվել է Հարավային Կորեայի Բուսանքաղաքում: Ինքնաթիռում գտնվող 166 մարդուց 128-ը զոհվել են․ սա Air China-ի միակ խոշոր ավիավթարն է 1988 թվականի վերակազմավորումից ի վեր:
* 2007 թվականի հուլիսի 1-ին՝ ժամը 17:17-ին Բոինգ 767 օդանավը (գրանցման համարը՝ B-2553) իրականացնում էր Պեկինից Դուբայ CA941 չվերթը Պեկինի «Շոուտու» միջազգային օդանավակայանում: Թռիչքից առաջ անսպասելիորեն ծալվել է օդանավի շասսին: Ինքնաթիռի քթամասը հարվածել է գետնին, ինչի հետևանքով օդանավում գտնվող մարդկանցից 2-ը վիրավորվել է: Այս Բոինգ 767-200 օդանավը շուտով պետք է դուրս գրվեր Air China-ի ինքնաթիռների կազմից, սակայն ֆյուզելաժի վրա առաջացած վնասվածքների պատճառով այն ստիպված դուրս է հանվել շահագործումից նախատեսվածից ավելի շուտ:
* 2007 թվականի հոկտեմբերի 27-ին՝ ժամը՝ 13։45-ին, Պեկինից Կունմին թիվ CA4174 չվերթը իրականացնող օդանավը ստիպված է եղել վերադառնալ Պեկինի «Շոուտու» միջազգային օդանավակայան՝ կայծակի հարվածի պատճառով: Արդյունքում զոհեր չեն գրանցվել, սակայն ոլորտի մասնագետների կողմից տվյալ դեպքը որակվել է որպես լուրջ թռիչքային միջադեպ: Այդ ժամանակ Air China-ի արտակարգ իրավիճակների ծառայության ոլորտի թերի լինելը առաջացրել է ուղևորների դժգոհությունը:
* 2008 թվականի հունիսի 20-ին Բոինգ 777-200 օդանավը իրականացնում էր Փարիզից դեպի Պեկին CA934 չվերթը։ Թռիչքի ժամանակ ձախ կողմի առաջին շարժիչի յուղի ճնշման անկում է նկատվել: Անվտանգության նկատառումներից ելնելով՝ օդանավի անձնակազմը ընտրել է մոտակա օդանավակայանը և Պեկինի ժամանակով ամսի 20-ի առավոտյան ժամը 09:00-ին բարեհաջող վայրէջք կատարել Մոսկվայում:
* 2008 թվականի հուլիսի 8-ին Թիենծինից Հոնկոնգ CA103 չվերթը Հոնկոնգի միջազգային օդանավակայանում վայրէջք կատարելուց հետո՝ թռիչքուղով ընթանալիս, բախվել է Հոնկոնգի ավիացիոն ինժեներական ընկերության (HAECO) տրանսպորտային միջոցին: Տուժածներ չեն եղել։
* 2009 թվականի մարտի 29-ին, Հարբինից Պեկին CA1666 չվերթն իրականացնող Բոինգ 737-800 օդանավը դեպի օդանավասանդուղք ընթանալիս կայանման գծից դուրս է եկել , ինչի հետևանքով ձախ թևը բախվել է օդանավասանդուղքին և վնասվել: Ինքնաթիռում կար մոտ 100 ուղևոր, բարեբախտաբար զոհեր և վիրավորներ չեն եղել:
* 2009 թվականի դեկտեմբերի 17-ին Նյու Յորքից Պեկին CA982 չվերթն իրականացնող Բոինգ 747-400 օդանավը թռիչքից երեք ժամ անց ստիպված է եղել վերադառնալ Նյու Յորքի Ջոն Քենեդու անվան միջազգային օդանավակայան՝ օդանավի սրահի ճնշման համակարգի անսարքության պատճառով: Միջադեպի արդյունքում ոչ ոք չի տուժել:
* 2013 թվականի մայիսի 9-ին Բոինգ 777-300ER օդանավը (գրանցման համարը՝ B-2037) իրականացնում էր Պեկինից Փարիզ CA933 չվերթը։ Լիտվայի օդային տարածքում պարզվել է, որ շարժիչներից մեկը անսարք վիճակում է գտնվում: Օդանավը վայրէջք է կատարել Ստոկհոլմի «Առլանդա» օդանավակայանում. միջադեպից ոչ ոք չի տուժել: Չորս օր անց՝ մայիսի 13-ին, Air China-ն օգտագործեց Բոինգ 747-400M (համակցված) ինքնաթիռը՝ Պեկինից Ստոկհոլմ CA911 չվերթը իրականացնելու համար (երթուղի, որը սովորաբար սպասարկում է Airbus A330-300-ը)՝ անսարք ինքնաթիռի համար GE90-115B փոխարինող շարժիչը տեղափոխելու համար։
* 2015 թվականի դեկտեմբերի 10-ին Ֆուճոուի օդանավակայանում թռիչքի նախապատրաստվող CA1822 չվերթի օդանավի աջ շարժիչը բռնկվել էր: Օդանավակայանի հրշեջ ծառայությունը, ժամանելով դեպքի վայր, շփոթել էր ինքնաթիռները և նախ հրդեհաշիջող նյութով պատել Fuzhou Airlines-ի FU6577 չվերթի օդանավը (որը չէր այրվում) և միայն դրանից հետո սկսել է մարել բռնկված CA1822-ը:
* 2016 թվականի ապրիլի 9-ին Պեկինից Տոկիո CA181 չվերթն իրականացնող օդանավը պատրաստվում էր վայրէջք կատարել Տոկիոյի միջազգային օդանավակայանում (Հանեդա) : Օդանավակայանի դիսպետչերական կետը, որն ավելի վաղ թույլատրել էր վայրէջքը, պահանջել է օդաչուին երկրորդ պտույտի գնալ, քանի որ թռիչքուղու վրա դեռևս այլ օդանավ կար: Օդանավի անձնակազմը անտեսել է դիսպետչերի հրահանգը և շարունակել է վայրէջք կատարել՝ ըստ նախնական պլանի: Բարեբախտաբար, նախորդ օդանավն արդեն լքել էր թռիչքուղին, և զոհեր չեն եղել:
* 2016 թվականի հունիսի 19-ին Գերմանիայի Ֆրանկֆուրտ քաղաքից Շանհայի «Պուդուն» օդանավակայան CA936 չվերթը իրականացնող օդանավը թռիչքի ընթացքում բախվել է հզոր օդային հոսանքների, ինչը հանգեցրել է ուժեղ մրրկային շարժման: Վայրէջքից հետո օդանավում գտնվող 17 ուղևոր տեղափոխվել է հիվանդանոց. նրանց մեջ մի կին ստացել էր ծանր, իսկ մնացածը՝ թեթև կարգի վանսավածքներ:
* 2017 թվականի հունիսի 4-ի երեկոյան Airbus A320-200 օդանավը (գրանցման համարը՝ B-6822), որն իրականացնում էր Հոնկոնգից Չենդու CA428 չվերթը, Հոնկոնգի միջազգային օդանավակայանից շարժվելուց հետո ավելի քան 900 մետր բարձրության վրա հանկարծակի թեքվել է դեպի ձախ՝ Տայ Օ բնակավայրի ուղղությամբ: Քանի որ Լանտաու կղզու տարածքում կան բազմաթիվ բարձր գագաթներ, դիսպետչերներն անմիջապես հրահանգել են օդաչուին թեքվել աջ և բարձրություն հավաքել, սակայն ռադիոկապի խափանումների պատճառով օդանավը փոխել է ուղղությունը միայն 10 վայրկյան անց: Air China-ն պարզաբանել է, որ օդանավի անձնակազմը կասկածներ է ունեցել հրահանգի վերաբերյալ և ռադիոհաճախականության ծանրաբեռնվածության պատճառով սկսել է շրջադարձը հրահանգի հաստատման ընթացքում, ինչը հանգեցրել է թռիչքի հետագծից կարճատև շեղման։
* 2018 թվականի հուլիսի 10-ի երեկոյան Բոինգ 737-800 օդանավը (գրանցման համարը՝ B-5851) իրականացնում էր Հոնկոնգից դեպի Դալյան CA106 չվերթը։ Թռիչքից 30 րոպե անց՝ կրեյսինգային բարձրության վրա գտնվելիս, ճնշման անկման խնդրի պատճառով օդանավի սրահում աշխատել է ճնշման անկման տագնապի ազդանշանը: Օդանավի անձնակազմը ինքնուրույն բաց է թողել ուղևորների համար նախատեսված թթվածնային դիմակները, հայտարարել է արտակարգ դրություն (Mayday) և 12 րոպեի ընթացքում 10,600 մետր բարձրությունից կատարել վթարային իջեցում մինչև 3500 մետր: 3000 մետր բարձրության վրա օդանավի անձնակազմը հայտնաբերել է սխալը, նորից միացրել օդորակման համակարգը, ինչից հետո ճնշումը կարգավորվել է: Չնայած թթվածնային պաշարների սպառմանը և թռիչքային պիտանիության կանոնների խախտմանը՝ նրանք նորից բարձրացել են մինչև 7,500 մետր և շարունակել թռիչքը մինչև նպատակակետ՝ վայրէջք կատարելով Դալյանի «Ճոուշուեյծը» օդանավակայանում ժամը 22:29-ին: Զոհեր չեն եղել: Չինաստանի քաղաքացիական ավիացիայի վարչության նախնական քննությունը պարզել է, որ երկրորդ օդաչուն խցիկում էլեկտրոնային ծխախոտ է օգտագործել: Որպեսզի հոտը չտարածվի սրահում, նա փորձել է անջատել օդափոխության համակարգը, սակայն առանց օդաչու-հրամանատարին տեղեկացնելու ՝ սխալմամբ անջատել է օդորակման հարակից համակարգը, ինչը հանգեցրել է թթվածնի պակասի, որից հետ ճնշման անկման տագնապի ազդանշանը սկսել է գործել: Միջադեպի մանրամասները դեռևս հետաքննության և ստուգման փուլում են:  «Air China»-ն հուլիսի 13-ի երեկոյան հայտարարեց, որ որոշել է միջադեպի մեջ ներգրավված օդանավի անձնակազմին զրկել թռիչքներ իրականացնելու իրավունքից, օրենքով սահմանված կարգով լուծարել նրանց աշխատանքային պայմանագրերը, խիստ պատժամիջոցներ կիրառել համապատասխան ղեկավար անձնակազմի նկատմամբ և առաջարկել Քաղաքացիական ավիացիայի վարչությանը հետաքննության ավարտից հետո չեղարկել օդանավի անձնակազմի օդաչուների արտոնագրերը: Հուլիսի 17-ին կայացած անվտանգության նիստում Չինաստանի քաղաքացիական ավիացիայի վարչությունը հայտարարեց համապատասխան որոշումների մասին: Air China-ին հանձնարարվեց երեք ամսվա ընթացքում լուծել անվտանգության հետ կապված խնդիրները և դա անել սահմանված ժամկետներում: Հրամանատար-օդաչուի ավիացիոն և կոմերցիոն լիցենզիաները չեղյալ հայտարարվեցին (առանց վերականգնման իրավունքի): Երկրորդ օդաչուի (ով այդ պահին գտնվում էր ղեկին) կոմերցիոն արտոնագիրը նույնպես չեղարկվեց ընդմիշտ։ Երրորդ օդաչու-դիտորդի կոմերցիոն արտոնագիրը կասեցվեց 6 ամսով, իսկ թռիչքներն արգելվեցին են 24 ամսով։ Օդային կարգավարի (դիսպետչեր) արտոնագիրը կասեցվեց 24 ամսով։ Air China-ն տուգանվեց ընդհանուր առմամբ 50,000 յուանի չափով, Air China-ի գլխավոր գրասենյակում Բոինգ 737-ի չվերթների ընդհանուր թիվը կրճատվեց 10%-ով, իսկ ամսական ժամերի քանակը՝ 5400-ով։
* 2019 թվականի մարտի 4-ի երեկոյան  Բոինգ 777-300ER (գրանցման համարը՝ B-2040) իրականացնում էր Պեկինից Լոս Անջելես չվերթը։ Պեկինի «Շոուտու» միջազգային օդանավակայանից շաժվելուց հետո Ռուսաստանի օդային տարածքում օդանավի ետևի բեռնախցիկում աշխատել է հրդեհային տագնապի ազդանշանը: Անվտանգության նկատառումներից ելնելով՝ օդանավը Պեկինի ժամանակով մարտի 5-ի գիշերը ժամը 2:55-ին հարկադիր վայրէջք է կատարել Ռուսաստանի «Ուգոլնի» օդանավակայանում և իրականացրել արտակարգ տարհանման գործընթաց. զոհեր և վիրավորներ չեն եղել: Վայրէջքից հետո իրականացված ստուգման արդյունքում պարզվել է, որ բեռնախցիկը գտնվում է սարքին վիճակում և հրդեհի հետքեր չկան։ Ըստ նախնական եզրակացության՝ տեղի է ունեցել հրդեհի ազդանշանային համակարգի անսարքություն:
* 2019 թվականի մայիսի 6-ին Պեկինում վայրէջք կատարելու ընթացքում, Air China ավիաընկերության Airbus A330 օդանավը հայտնվել է ուժեղ մրրկային (տուրբուլենտ) շարժման  մեջ։ Վայրէջքից 30 րոպե առաջ բորտուղեկցորդները դեռևս իրականացնում էին սպասարկում ուղևորների սրահում, երբ տեղի են ունեցել ցնցումները, ինչի հետևանքով վնասվածքներ են ստացել 2 բորտուղեկցորդ: Նրանցից մեկի մոտ հայտնաբերվել է ճաճանչոսկրի կոտրվածք։
* 2019 թվականի մայիսի 17-ին Air China ավիաընկերության Բոինգ 777-300ER օդանավը, Պեկինի տարածքում ամպրոպային օջախները շրջանցելու ընթացքում հանկարծակի հայտնվել է ուժեղ մրրկային շարժման (տուրբուլենտության) մեջ։ Վայրէջքին մնացել էր 25 րոպե, սակայն բորտուղեկցորդները դեռևս զբաղված էին սրահի կարգավորմամբ ու անվտանգության ստուգումներով և իրենց ծառայողական տեղերում նստած չէին։ Պատահարի հետևանքով 7 բորտուղեկցորդներ ստացել են տարբեր աստիճանի վնասվածքներ, այդ թվում՝ մեկի մոտ ախտորոշվել է ակնակապիճի կոտրվածք, իսկ մյուսի մոտ՝ ողնաշարի կրծքային հատվածի, ճաճանչոսկրի և սրբոսկրի կոտրվածքներ։ Քանի որ 12 օրվա ընթացքում սա Air China-ի մասնակցությամբ բորտուղեկցորդների մոտ վնասվածքների երկրորդ անընդմեջ դեպքն էր, Չինաստանի քաղաքացիական ավիացիայի վարչության Հյուսիսային Չինաստանի տարածաշրջանային գրասենյակը տվեց խիստ նկատողություն և շտկման հրահանգ։ Որոշվեց 2019 թվականի հուլիսի 31-ից մինչև օգոստոսի 13-ը կասեցնել ավիաընկերության բոլոր ուսումնական կենտրոնների բորտուղեկցորդների վերապատրաստումները և այդ ժամանակահատվածում իրականացված բոլոր ավարտված վերապատրաստումները համարել անվավեր։
* 2019 թվականի օգոստոսի 27-ի կեսօրին, Պեկինից Տոկիոյի «Հանեդա» օդանավակայան չվերթն իրականացնող Airbus A330-300 (գրանցման համարը՝ B-5958) օդանավում, Պեկինի «Շոուտու» միջազգային օդանավակայանում ուղևորների նստեցման ժամանակ, առջևի բեռնախցիկում ծուխ և հրդեհ է բռնկվել։ Բոլոր ուղևորները տարհանվել են, սակայն օդանավի ֆյուզելաժը ստացել է լուրջ վնասվածքներ, ինչի պատճառով այն հետագայում հանվել է շահագործումից։
* 2019 թվականի հոկտեմբերի 25-ի երեկոյան, Air China-ի CA1449 չվերթը Չունցինում բնականոն վայրէջքից հետո` դեպի կայանատեղի ընթանալու ժամանակ, ձախ թևի ծայրով հարվածել է թռիչքուղում տեղակայված տեսահսկման սյանը։ Դրա հետևանքով վնասվել է ձախ կողմի առջևի վեցերորդ շերտաձողը (leading-edge slat):
* 2020 թվականի օգոստոսի 20-ին Պեկինից Հանճոու CA1704 չվերթը իրականացնոց օդանավը թռիչքի ընթացքում  բարձրության հանկարծակի անկում է ունեցել 1000 մետրով, ինչի հետևանքով վնասվածքներ են ստացել երկու բորտուղեկցորդներ, որոնք այդ պահին իրենց նստատեղերում չեն գտնվել։
* 2021 թվականի ապրիլի 7-ին՝ ժամը 22:35-ին, Air China-ի 8228 չվերթը իրականացնող օդանավը Սյամենի «Կաոցի» օդանավակայանից ուղևորվել է դեպի Վուհանի «Թյենհը» օդանավակայան: Թռիչքի ընթացքում ուղևորներից մեկը երեք անգամ բղավել է՝ «Ռումբ կա», ինչի պատճառով օդանավը թռիչքից 30 րոպե անց հետ է դարձել և 40 րոպե անց արտակարգ վայրէջք կատարել Սյամենում: Վայրէջքից հետո բղավող ուղևորը բերման է ենթարկվել ոստիկանության կողմից, իսկ օդանավում անցկացված խուզարկության արդյունքում պայթուցիկ սարք չի հայտնաբերվել: Չվերթը Վուհան է ժամանել միայն ապրիլի 8-ի առավոտյան մոտ ժամը 5-ին:
* 2023 թվականի հուլիսի 10-ին, Շանհայից Պեկին ուղևորվող Air China-ի CA1524 չվերթը իրականացնող օդանավը թռիչքի ընթացքում հայտնվել է ուժեղ տուրբուլենտության մեջ։ Միջադեպի հետևանքով մեկ ուղևոր և մեկ բորտուղեկցորդ վնասվածքներ են ստացել։
* 2023 թվականի սեպտեմբերի 10-ի կեսօրին, Չենդուից Սինգապուր մեկնող Air China-ի CA403 չվերթն իրականացնող օդանավի առջևի բեռնախցիկում և սանհանգույցում թռիչքի ընթացքում ծուխ է առաջացել: Օդանավը վայրէջք է կատարել Սինգապուրի «Չանգի» օդանավակայանում ժամը 16:15-ի սահմաններում, և բոլոր ուղևորներն ու ինքնաթիռի անձնակազմը ապահով տարհանվել են: Այս միջադեպի պատճառով «Չանգի» օդանավակայանի երրորդ թռիչքուղին ժամանակավորապես փակվել է: Air China-ի պաշտոնական հաղորդագրության համաձայն՝ նախնական եզրակացությամբ պատճառը եղել է շարժիչի մեխանիկական անսարքությունը:
* 2023 թվականի դեկտեմբերի 30-ին, Սիդնեյից Պեկին ուղևորվող Air China ավիաընկերության CA174 չվերթն իրականացնող օդանավում թռիչքի ընթացքում առաջացել է տեխնիկական անսարքություն: Օդանավի անձնակազմը գործել է ըստ սահմանված ընթացակարգերի և, անվտանգության նկատառումներից ելնելով, որոշում է կայացրել վերադառնալ Սիդնեյ:
* 2024 թվականի հունվարի 22-ին Պեկինից Չանգժոու մեկնող Air China ավիաընկերության CA1825 չվերթի օդանավը չի կարողացել բնականոն կերպով հավաքել առջևի շասսին, քանի որ անձնակազմի անփութության պատճառով առջևի հենակի անվտանգության հոլակը հանված չի եղել։ Անձնակազմը գործել է ըստ սահմանված ընթացակարգի, և օդանավը հետ է վերադարձրել մեկնման օդանավակայան։ Հունվարի 23-ին Air China-ն հայտարարությամբ է հանդես եկել՝  հայտնելով իր խորին ափսոսանքն ու ներողամտությունը ուղևորներին պատճառած անհարմարության համար։
* 2025 թվականի հոկտեմբերի 18-ի առավոտյան Հանճոուից դեպի Հարավային Կորեայի մայրաքաղաք Սեուլ ուղևորվող Air China ավիաընկերության CA139 չվերթի թռիչքի ընթացքում ուղևորներից մեկի ուղեբեռում գտնվող լիթիումային մարտկոցը բռնկվել է։ Դրա պատճառով օդանավը արտակարգ վայրէջք է կատարել Շանհայի «Պուդուն» միջազգային օդանավակայանում։ Տուժածներ և վիրավորներ չեն եղել։

## Այլ միջադեպեր
* 2007 թվականի ապրիլին Պեկինից Նյու Յորք CA981 չվերթի ժամանակ Ջոն Քենեդու անվան միջազգային օդանավակայանում (JFK) վայրէջք կատարելուց հետո օդաչուների և դիսպետչերական կայանի միջև հաղորդակցման խնդիրներ են առաջացել: Խոսակցության ձայնագրությունը հրապարակվել է YouTube-ում և մեծ ուշադրության է արժանացել։ Օդանավակայանի դիսպետչերները քննադատել են Air China-ի օդաչուներին՝ անգլերենի ցածր մակարդակի համար, սակայն ավիաընկերությունը պնդել է, որ Քենեդիի օդանավակայանի անձնակազմը չի կիրառել Քաղաքացիական ավիացիայի միջազգային կազմակերպության (ICAO) կողմից սահմանված ստանդարտ ավիացիոն անգլերենը:
* 2011 թվականի փետրվարի 24-ի երեկոյան Շենժենից Շանհայ ուղևորվող CA1894 չվերթի օդանավում երկու ուղևոր դժգոհություն են հայտնել իրենց նստատեղերից։ Այն բանից հետո, երբ բորտուղեկցորդների հորդորներն արդյունք չեն տվել, իրավիճակն այնքան է սրվել, որ բոլոր ուղևորները ստիպված են եղել լքել օդանավը և անցնել կրկնակի անվտանգության ստուգում, ինչի հետևանքով չվերթը չեղարկվել է։ Օդանավի սրահում և թռիչքուղու վրա տեղի ունեցած այս տհաճ միջադեպը համացանցում հայտնի դարձավ որպես «Ես պլատինե քարտ ունեմ» ( միջադեպ, և այդ արտահայտությունը մեկ գիշերվա ընթացքում դարձավ համացանցային թրենդ։ Հետագայում պարզվեց, որ այդ երկու ուղևորներն իրականում պլատինե քարտ չեն ունեցել։
* 2013 թվականի հոկտեմբերի 6-ին, CA1268 չվերթի ընթացքում մատուցված ընթրիքի մեջ հայտնաբերվել են ժամկետանց տավարի մսից պատրաստված քունջութով բլիթներ, ինչի հետևանքով օդանավում ավելի քան 20 ուղևորի մոտ առաջացել է փորլուծություն: Թռիչքի ժամանակ, երբ ուղևորներից մեկը բորտուղեկցորդներին հայտնել է բլիթների ժամկետանց լինելու մասին, անձնակազմը հրաժարվել է հավաքել արդեն բաժանված սնունդը և տեղեկացնել մյուս ուղևորներին ստեղծված իրավիճակի մասին: Միջադեպից հետո Air China-ն հայտարարություն է տարածել՝ պնդելով, որ բլիթները ժամկետանց չեն եղել, այլ տեղի է ունեցել փաթեթավորման տպագրական սխալ, և հայտարարել է, որ ուղևորներից փորլուծության զանգվածային բողոքներ չի ստացել:
* 2014 թվականին թողարկված «Հարցազրույց» (հայտնի է նաև որպես «Սպանել Կիմ Չեն Ընին») կատակերգական ֆիլմում հայտնվում է մի Բոինգ 747 օդանավ, որի արտաքին տեսքը (լիվրեան) կրկնօրինակված է Air China-ից։ Թեև օդանավի ֆյուզելաժի վրա գրված է չինարեն «郑州航空» (փինյին՝ Zhèngzhōu hángkōng) և լատինատառ «ZHANGZHOU AIR», ինքնաթիռի պոչի վրա հստակ երևացող գրանցման համարից պարզ է դառնում, որ սա իրականում Air China-ի ինքնաթիռների կազմից B-2443 օդանավն է։ Բացի դրանից, «ZHANGZHOU AIR» փինյինը չի համապատասխանում Չժենչժոու քաղաքին, սակայն Air China-ի տառատեսակի ոճը ամբողջությամբ կրկնվում է։
* 2014 թվականի դեկտեմբերի 17-ին, Չունցինից Հոնկոնգ մեկնող CA433 չվերթի թռիչքից կարճ ժամանակ անց երկու ուղևորների և երկու տարեկան երեխայի ծնողների միջև վեճ ու ծեծկռտուք է սկսվել։ Վիճաբանության պատճառն այն էր, որ երկու ուղևորները դժգոհ էին հետևի շարքում նստած երեխայի չափազանց աղմկոտ լինելուց։ Իրավիճակն այնքան է սրվել, որ օդանավը արդեն պատրաստվում էր վերադառնալ Չունցինի «Ծյանպեյ» միջազգային օդանավակայան։
* 2016 թվականի սեպտեմբերին, Air China ավիաընկերության «Wings of China» ամսագրի անվտանգության խորհուրդների բաժնում «Լոնդոն. նրբագեղություն և տոկունություն ցիլինդրի ներքո» վերնագրով հոդվածը ոչ պատշաճ ձևակերպումներ էր պարունակում։ Հոդվածում ուղևորներին խորհուրդ էր տրվում Լոնդոն այցելելիս զգույշ լինել հնդիկների, պակիստանցիների և սևամորթների կողմից հոծ բնակեցված թաղամասերում, ինչը որակվեց որպես ռասայական խտրականություն և մեծ սկանդալ առաջացրեց։ Այս կապակցությամբ Air China-ի պատասխանատուն հայտարարել է, որ ամսագրում տպագրված հոդվածը չի արտացոլում ավիաընկերության տեսակետը։ Խնդիրը հայտնաբերելուց հետո Air China-ն անմիջապես հավաքել է ամսագրի օրինակները բոլոր օդանավերից և պահանջել հրատարակչից դասեր քաղել պատահածից, խստացնել բովանդակության ստուգումը և բացառել նմանատիպ դեպքերի կրկնությունը։ Միջադեպից հետո Չինաստանի Ժողովրդական Հանրապետության Արտաքին գործերի նախարարության մամլո խոսնակ Հուա Չունյինը հերթական ճեպազրույցի ժամանակ անդրադարձել է այս հարցին՝ նշելով. «Չինաստանի կառավարությունը մշտապես պաշտպանում է բոլոր ազգերի հավասարության սկզբունքը և վճռականորեն դեմ է ռասայական խտրականության բոլոր դրսևորումներին։ Այս դիրքորոշումը հստակ է և անփոփոխ»։
* 2018 թվականի մարտի 22-ի առավոտյան, Թիենծինի «Պինհայ» օդանավակայանից Հոնկոնգ մեկնող Air China ավիաընկերության CA103 չվերթի Բոինգ 737 օդանավի վայրէջքից հետո հայտնաբերվել է, որ ինքնաթիռի քթամասի ռադոմը վնասված է և անցք ունի: Ենթադրվում էր, որ թռիչքի ընթացքում օդանավը բախվել է թռչնի: Անցքի մակերեսը կազմում էր մոտ 1 քառակուսի մետր, և դրա վրա առկա էին արյան հետքեր: Չնայած վնասվածքին՝ օդանավը բարեհաջող վայրէջք է կատարել, և ոչ ոք չի տուժել:
* 2018 թվականի ապրիլի 15-ին, Չանշայից Պեկին ուղևորվող Air China-ի CA1350 չվերթն իրականացնող օդանավը, գտնվելով Չժենչժոուի երկնքում, հայտարարել է ինքնաթիռի առևանգման մասին և պատասխանիչ-ընդունիչ սարքի (transponder) վրա սահմանել 7500 կոդը: Դրանից հետո օդանավը արտակարգ վայրէջք է կատարել Չժենչժոուի «Սինճըն» միջազգային օդանավակայանում: Նախնական տվյալներով՝ վայրէջքի պատճառ էր նշվում «հասարակական անվտանգությունը»։ Հետագա հետաքննությունը պարզել է, որ միջադեպը տեղի է ունեցել այն պատճառով, որ ուղևորը կալիգրաֆիկ գրչով պատանդ է վերցրել բորտուղեկցորդուհուն, ինչն էլ հանգեցրել է չվերթի հարկադիր վայրէջքին:
* 2018 թվականի հուլիսի 26-ին Փարիզից Պեկին թռչող Air China ավիաընկերության CA876 չվերթը ստացել է ենթադրյալ ահաբեկչական սպառնալիքի մասին հաղորդում իր՝ Ավիաընկերության օպերատիվ կենտրոնում: Անվտանգության նկատառումներից ելնելով՝ ինքնաթիռը վերադարձել է Փարիզ և բարեհաջող վայրէջք կատարել:  Հետագայում պարզվել է, որ կեղծ ահաբեկչական տեղեկությունը տվել է մի ավստրալացի ուղևոր, որ չէր հասցրել բարձրանալ ինքնաթիռ: Ուղևորը բերման է ենթարկվել, և Բոբինյիի դատախազությունը քրեական գործ է հարուցել։ Ըստ դատախազի՝ միջադեպը տեղի  է ունեցել թյուրիմացության արդյունքում: Ուղևորը, ուշանալով չվերթից, զանգահարել է ավիաընկերություն և հայտնել, որ տերմինալում ոստիկանները իրեն պահել են մի լքված ծանրոցի պատճառով (որի մեջ, ըստ նրա, հնարավոր է ռումբ լիներ): Սակայն սպասարկման կենտրոնի աշխատակիցը սխալ է հասկացել նրան՝ կարծելով, թե նա ասում է՝ «Ինքնաթիռում ռումբ կա»: Հետաքննությունից հետո որևէ հանցակազմ չի հայտնաբերվել, և ուղևորն ազատ է արձակվել:
* Air China-ի «վերահսկիչ» Նյո Յուհոնի միջադեպը․ 2019 թվականի հուլիսի 12-ին, Չենդուից Պեկին ուղևորվող CA4107 չվերթն իրականացնող օդանավի առաջին կարգի սրահում Air China-ի աշխատակից Նյո Յուհոնը, ներկայանալով որպես ավիաընկերության «պաշտոնական վերահսկիչ», ագրեսիվ կերպով վիրավորել է ուղևորներին և խաթարել հասարակական կարգը: Չնայած իր սադրիչ վարքագծին՝ Նյոն զրպարտել է ուղևորներին, ինչը հանգեցրել է նրանց անհարկի կալանքին և ժամանելուն պես օդանավակայանի ոստիկանության կողմից հետաքննության։
* 2020 թվականի դեկտեմբերի 2-ին՝ ժամը 12:29-ին, Չենդուի «Շուանլյու» միջազգային օդանավակայանից Շանհայի «Պուդուն» միջազգային օդանավակայան ուղևորվող Air China-ի օդանավը թռիչքից կարճ ժամանակ անց ստացել է տեխնիկական անսարքության տագնապի ազդանշան: Անձնակազմը որոշում է կայացրել վերադառնալ Չենդու, և ժամը 12:55-ին օդանավը բարեհաջող վայրէջք է կատարել: Ավիաընկերությունը տրամադրել է մեկ այլ օդանավ՝ չվերթն իրականացնելու համար։ Չվերթը տեղի է ունեցել ժամը 14:37-ին:
* 2023 թվականի հունվարի 25-ին Սիանից Վենճոու ուղևորվող Air China CA8524 չվերթը թռիչքի ընթացքում օդային հոսանքների պատճառով հայտնվել է ուժգին տուրբուլենտության գոտում: Ցնցումներն այնքան ուժեղ են եղել, որ որոշ ուղևորներ հեռախոսներով իրենց «վերջին խոսքեր»-ն են ձայնագրել՝ վախից ելնելով։ Ի վերջո, որևէ մեկը չի տուժել, և օդանավը բարեհաջող վայրէջք է կատարել։
* 2024 թվականի սեպտեմբերի 9-ին. Դալյանից Պեկին մեկնող Air China CA8903 չվերթն իրականացնող ինքնաթիռը մեխանիկական անսարքության պատճառով հետ է վերադարձել մեկնման օդանավակայան։
* 2024 թվականի դեկտեմբերի վերջին, դերասան Յան Կընը Air China-ի չվերթով Պեկինից մեկնում էր Չենդու։ Նախքան օդանավ բարձրանալը նա գնել էր Bee Cheng Hiang ապրանքանիշի խոզի մսից պատրաստված ուտեստ (չորամիս), սակայն վայրէջքից հետո այն մոռացել էր օդանավի ուղեբեռի խցիկում։ Յանը կապ է հաստատել Air China-ի մենեջերի հետ՝ խնդրին լուծում տալու համար, սակայն վերջինս հրաժարվել է քննարկել հարցը՝ ասելով. «Կարիք չկա ինձ հետ նորից կապ հաստատելու»: Նույն օդանավը ավելի ուշ վերադարձել է Պեկին նույն անձնակազմով, ինչ մեկնման ժամանակ։ Չնայած անձնակազմի հայտարարությունները եղել են հակասական, նրանք ի վերջո պնդել են, թե որևէ կորած իր չեն գտել: Միջադեպից հետո Յանը զանգահարել է Air China՝ բողոք ներկայացնելու, սակայն մենեջերը կրկին հրաժարվել է հարցին լուծում տալ՝ պատճառաբանելով, որ «Իսկապես հնարավոր չէ կապ հաստատել անձնակազմի հետ»:

## Հղումներ
### Նշումներ


### Ծանոթագրություններ

### Աղբյուրներ

Գրականություն
* 

## Արտաքին հղումներ
* 中国国际航空 
* 
* 

Կատեգորիա:1988 հիմնադրված ընկերություններ
Կատեգորիա:Լոնդոնի ֆոնդային բորսայում տեղադրված ընկերություններ
Կատեգորիա:Հոնկոնգի բորսայում բաժնետոմսեր ունեցող ընկերություններ
Կատեգորիա:Չինական ապրանքանիշներ
Կատեգորիա:Չինաստանի ավիաընկերություններ
Կատեգորիա:Չինաստանի ընկերություններ
Կատեգորիա:Չինաստանի տրանսպորտ
Կատեգորիա:Օդային տրանսպորտի միջազգային ասոցիացիայի անդամներ